**Príspevok na podporu vytvorenia pracovného miesta v prvom pravidelne platenom zamestnaní - §51a**

Príspevok na podporu vytvorenia pracovného miesta v prvom pravidelne platenom zamestnaní (ďalej len „príspevok“) sa poskytne zamestnávateľovi, ktorý na vytvorené pracovné miesto prijme do pracovného pomeru **uchádzača o zamestnanie,** ktorý predprijatím na vytvorené pracovné miesto **nemal pravidelne platené zamestnanie a ktorý je:**

* **občanom mladším ako 25 rokov veku, vedeným v evidencii uchádzačov o zamestnanie najmenej tri mesiace,**

alebo

* **občanom mladším ako 29 rokov veku, vedeným v evidencii uchádzačov o zamestnanie najmenej šesť mesiacov.**

**Pravidelne platené zamestnanie je podľa §8 odsek 2 zákona o službách zamestnanosti zamestnanie, ktoré trvalo najmenej šesť po sebe nasledujúcich mesiacov.**

**Mesačná výška príspevku je**

1. v bratislavskom kraji v sume preddavku na poistné na povinné verejné zdravotné poistenie, poistného na sociálne poistenie a  povinných príspevkov na starobné dôchodkové sporenie platených zamestnávateľom mesačne zo mzdy zamestnanca, najviac 30 % priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje,
2. v ostatných krajoch
3. v okresoch s priemernou mierou evidovanej nezamestnanosti nižšou alebo rovnakou ako je celoslovenský priemer v kalendárnom roku, ktorý predchádza kalendárnemu roku, v ktorom sa príspevok poskytuje, 70 % z celkovej ceny práce zamestnanca, najviac 50 % priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje,
4. v okresoch s priemernou mierou evidovanej nezamestnanosti vyššou ako je celoslovenský priemer v kalendárnom roku, ktorý predchádza kalendárnemu roku, v ktorom sa príspevok poskytuje, 80 % z celkovej ceny práce zamestnanca, najviac 60 % priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje.

**Výška príspevku** na podporu vytvorenia pracovného miesta v prvom pravidelne platenom zamestnaní  **sa odvíja od** **celkovej ceny práce** a je závislá od priemernej miery evidovanej nezamestnanosti okresu v kalendárnom roku, ktorý predchádza kalendárnemu roku, v ktorom sa príspevok poskytuje. Zodpovedá pracovnému pomeru dohodnutému na ustanovený týždenný pracovný čas; ak je pracovný pomer dohodnutý na kratší čas, výška príspevku sa pomerne kráti. Príspevok poskytuje zamestnávateľovi úrad, v ktorého územnom obvode zamestnávateľ vytvorí pracovné miesto.

Zamestnávateľ je povinný **zachovať vytvorené pracovné miesto**, na ktoré mu bol poskytnutý príspevok, **najmenej** v rozsahu zodpovedajúcemu polovici dohodnutého obdobia poskytovania príspevku. Za **vytvorenie** pracovného miesta zamestnávateľom sa považuje **zvýšenie počtu pracovných miest**, ktoré predstavuje v priemere za **12** kalendárnych mesiacov v porovnaní s rovnakým predchádzajúcim obdobím **celkový nárast** počtu jeho zamestnancov.

Žiadosti o poskytnutie príspevku a povinné prílohy k žiadosti žiadateľ predkladá v jednom origináli a v jednej kópii **na územne príslušný úrad, v územnom obvode ktorého sa pracovné miesto vytvára.** Príspevok sa poskytuje na základe písomnej dohody o poskytnutí príspevku uzatvorenej medzi úradom a zamestnávateľom najmenej počas 6 kalendárnych mesiacov a najviac počas 12 kalendárnych mesiacov.

**Príspevok sa neposkytuje** na zamestnávanie uchádzačov o zamestnanie, na ktorého zamestnávanie bol na to isté obdobie poskytnutý príspevok na:

* podporu zamestnávania znevýhodneného uchádzača o zamestnanie (§ 50),
* podporu rozvoja miestnej a regionálnej zamestnanosti (§ 50j),
* na udržanie občana so zdravotným postihnutím v zamestnaní (§ 56a)
* na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov (§ 60).

Financovanie vytvorenia pracovného miesta v prvom pravidelne platenom zamestnaní sa uskutočňuje formou refundácie uhradených oprávnených výdavkov na základe preukázaných účtovných dokladov dokumentujúcich skutočnú výšku oprávnených výdavkov.

Na poskytnutie príspevku na podporu vytvorenia pracovného miesta v prvom pravidelne platenom zamestnaní nie je právny nárok.

Usmernenia:



Tlačivá na stiahnutie:

        

Bližšie informácie Vám poskytne:

Bc. Andrea Štefanková, t.č. : 056/2446 414, e-mail: andrea.stefankova@upsvr.gov.sk